Bertel Haarder

Bertel Geismar Haarder (født 7. september 1944 i Holbøl) er en dansk politiker (V). Han har vært medlem av Folketinget 1975–1999 og siden 2011, og satt i Folketingets presidium 2011–2015. Haarder var medlem av Europaparlamentet 1994–2001 og visepresident i parlamentet 1997–1999.Haarder har vært minister i alle Venstre-regjeringer siden 1980-årene. Med over 20 år som minister er han den nest lengst sittende ministeren i Danmark etter systemskiftet. Haarder var undervisningsminister 1982–1993, minister for flyktninger, innvandrere og integrasjon 2001–2005, på nytt undervisningsminister 2005–2010 og innenriks- og helseminister 2010–2011. Dessuten var han europaminister 2001–2003, utviklingsminister 2004–2005, kirkeminister 2005–2007 og minister for nordisk samarbeid 2007–2010. Fra 2015 til 2016 bestyrte han to ministerier som kultur- og kirkeminister.I november 2016 ble han utnevnt til generalkonsul i Flensborg, et konsulat som spesielt støtter det danske mindretallet i Sydslesvig, men endte med å avslå stillingen og fortsette i Folketinget.


== Familie og yrkesliv ==

Han ble født på Rønshoved højskole i Holbøl sogn ved Aabenraa som sønn av lærer og forstander Hans Haarder og Agnete Geismar. Moren var datter av Oscar Geismar. Faren kjøpte den grundtvigske folkehøyskolen i 1941 og ledet den frem til 1979, fra 1967 med sønnen Oscar Haarder som medforstander. Bertel Haarders bror var forstander frem til 1987. Skolen har hatt stor betydning for Bertel Haarders politiske syn.Bertel Haarder fikk hjemmeundervisning i folkeskolen. Etter studentereksamen ved det statlige gymnaset i Sønderborg i 1964 hadde han et års studieopphold i USA. Han er kandidat i statsvitenskap fra Aarhus Universitet, med spesialisering i Grundtvigs frihetssyn, fra 1970. I studietiden var han dirigent i studenterrådet i to år og formann i Venstres Studenter i Aarhus i 1968. Etter universitetet hadde han en studiereise i Sørøst-Asia i 1971.Haarder var lærer ved den grundtvigske folkehøyskolen Askov højskole 1968–1973, timelærer ved lærerseminaret i Haderslev 1971–1973 og adjunkt ved lærerseminaret i Aalborg 1973–1975.Bertel Haarder er gift med lærer og prestedatter Birgitte Præstholm, som han har barn med.


== Politisk arbeid ==
I regjering:

Undervisningsminister 10. sep. 1982 – 10. sep. 1987.
Undervisnings- og forskningsminister 10. sep. 1987 – 25. jan. 1993.
Medlem av regjeringens koordineringsutvalg 1987 – 1993.
Minister for flyktninger, innvandrere og integrasjon 27. nov. 2001 – 18. feb. 2005.
Minister uten portefølje (Europaminister) 27. nov. 2001 – 2002.
Minister for utviklingsbistand 2004 – 18. feb. 2005.
Undervisnings- og kirkeminister 18. feb. 2005 – 23. nov. 2007.
Undervisningsminister og minister for nordisk samarbeid 23. nov. 2007 – 23. februar 2010.
Innenriks- og helseminister siden 23. februar 2010.Nominert og valgt til Folketinget:

Stilte til valg i Thistedkredsen 1973 – 1974.
Stilte til valg i Sæbykredsen 1974 – 1975.
Folketingsmedlem for Nordjyllands Amtskreds 9. jan. 1975 – 14. feb. 1977.
Stilte til valg i Gladsaxekredsen 1975 – 1977.
Stilte til valg i Lyngbykredsen 1977 – 1999.
Folketingsmedlem for Københavns Amtskreds 15. feb. 1977 – 30. sep. 1999.
Stilt til valg i Kalundborgkredsen 2002 – nu.
Folketingsmedlem for Vestsjællands Amtskreds 8. feb. 2005 – nu.I Europaparlamentet:

Medlem av Europaparlamentet 1994 – 2001.
Nestformann i Europaparlamentet 1997 – 1999.
Formann for Venstres parlamentsgruppe og Venstres Europautvalg 1997 – 2001.
Nestformann og utenriksordfører for Det europeiske liberale og demokratiske partis gruppe i Europaparlamentet 1999 – 2001.Andre tillitsposter:

Dirigent for Studenterrådet i Århus 1968.
Formann for Venstres Studenter i Århus 1966 – 1967.
Formann for Ribe Amts Venstre 1972 – 1973.
Medlem av Venstres hovedstyre 1972 – dd.
Formann for Venstres ungdomsutvalg 1972 – 1975.
Nestformann for Venstres folketingsgruppe 1978 – 1982.
Medlem av Radiorådet 1978 – 1982.
Formann for Folketingets Forskningsudvalg 1977 – 1982.
Nestformann for Folketingets Finansudvalg 1978 – 1982.
Formann for Venstres Europautvalg 1997 – 2001.


== Utgivelser og andre tekster ==
Forfatter av tallrike kronikker og følgende samfunnskritiske bøker. Blant annet:

Statskollektivisme og Spildproduktion, 1973.
Institutionernes Tyranni, 1974.
Den organiserede arbejdsløshed, 1975.
Danskerne år 2002, 1977.
Midt i en klynketid, 1980.Medforfatter av:

Venstres prinsipprogram 1979.
Kampen om gymnasiet, 1982.
Ny-liberalismen – og dens rødder, 1982.
Mulighedernes samfund, 1985.Har senest utgitt:

Grænser for Politik, 1990.
Slip Friheden Løs, 1990.
Lille land, hvad nu?, 1994.
Den bløde kynisme, 1997.Opphavsmann til Venstres EU-program 2001, jfr. VK-regjeringens EU-politikk.


== Utmerkelser ==
Kommandør av 1. grad av Dannebrogordenen, 2002
Den islandske falkeorden
Forbundsrepublikken Tysklands fortjenstorden
Admiral Carl Hammerichs minnelegat 2014


== Referanser ==


== Eksterne lenker ==
Offisielt nettsted 
(en) Bertel Haarder – kategori av bilder, video eller lyd på Commons 
(en) Bertel Haarder – galleri av bilder, video eller lyd på Commons 
(en) Bertel Haarder på Internet Movie Database 
(da) Bertel Haarder på Filmdatabasen 
(en) Bertel Haarder på Discogs 
(da) Bertel Haarder på Twitter 
(en) Bertel Haarder hos Europaparlamentet 
(da) Bertel Haarder hos Folketinget 
(da) «Bertel Harder». Folketinget.